Hankija/tellija: Tapa Vallavalitsus

Väikehange: Tapa valla kevad- ja suvehaljastus

**Lugupeetud pakkuja!**

**Tapa Vallavalitsus kutsub Teie ettevõtet esitama pakkumust Tapa valla kevad- ja suvehaljastuse teostamiseks**

**1. Hanke objekt**

1.1. Taimede ettekasvatamine vastavalt tabelis olevale sortimendile ja kogusele.

1.2. Transport ja istutus ettenähtud kohtadele.

1.3. Hanke koosseisu ei kuulu mulla vahetus (v.a. amplid ja lilletornid) ning taimede edasine hooldus.

**2. Hanke tingimused**

I istutus - kevadlilled

* Hiljemalt **22. aprill 2024** (sõltuvalt ilmastikutingimustest võib aeg muutuda).
* Taimmaterjal vastavalt tellija poolt ette antud kujundusele.
* Istutamiseelselt kontrollitakse istutamiseks linna saabunud taimed koos üle, et veenduda taimede heas kvaliteedis.
* Mulda tuleb segada pikatoimelist väetist.
* Kasvupinnase ettevalmistus (vajadusel mulla lisamine), lillede istutamine ja kastmine.

II istutus – suvelilled

* Teine istutus teostada hiljemalt **30. juuni 2024**
* Kui võõrasemade istutust ei ole, istutada taimed maikuu kolmandal dekaadil, hiljemalt **05 juuniks 2024**
* Taimmaterjal vastavalt tellija poolt ette antud kujundusele.
* Istutamiseelselt kontrollitakse istutamiseks linna saabunud taimed koos üle, et veenduda taimede heas kvaliteedis.
* Mulda tuleb segada pikatoimelist väetist.
* Kasvupinnase ettevalmistus (vajadusel mulla lisamine), lillede istutamine ja kastmine.

Amplid (2tk, Ø800; 10tk Ø600)

* Tarnida kohale hiljemalt **05. juuniks 2024**
* Amplitaimede ettekasvatamine ja istutamine hankija poolt antud amplitesse.
* Kasvupinnase ettevalmistamine ja selle lisamine amplitesse.
* Puhast kasvuturvast muldade segamisel kasutada ei tohi.
* Mulda tuleb segada pikatoimelist väetist ja hüdrogeeli (kastmisgeel).
* Amplite transport hankijale.
* Amplitaimed peavad olema tarnimise hetkel lopsakad ja õiterohked.
* Enne amplite paigaldamist kontrollitakse taimed koos üle, et veenduda taimede heas kvaliteedis.

Lilletornid (3tk, h750, alumise osa Ø1200)

* Istutada valmis hiljemalt **07. juuniks 2024**
* Taimede ettekasvatamine ja istutamine hankija poolt antud lilletornidesse.
* Kasvupinnase ettevalmistamine ning selle lisamine tornidesse.
* Puhast kasvuturvast muldade segamisel kasutada ei tohi.
* Mulda tuleb segada pikatoimelist väetist ja hüdrogeeli (kastmisgeel).
* Lilletornide transport hankijale.
* Tulemus peab olema lopsakas, õiterohke ja värviküllane.
* Enne lilletornide paigaldamist kontrollitakse taimed koos üle, et veenduda taimede heas kvaliteedis.

Nõuded taimedele

* lilletaimed ei tohi olla väljaveninud
* 80% õitsvatel taimedel peab olema avanenud esimene õis;
* taimed peavad olema haigustunnusteta ning kahjurivabad;
* taimed peavad olema hästi arenenud ning ilma kuivanud taimeosadeta;
* ühte istutusüksusesse istutatavad taimed peavad olema ühtlase suurusega.
* Muudatusi taimede sortimendi kasutuses ei ole lubatud teha.

Asendusistutus

* Pakkuja asendab madala kasvujõudlusega taimed omal kulul.
* Vargusest ja vandalismist tulenevad asendusistutused kompenseerib tellija vastavalt hinnapakkumises esitatud tükihindade alusel.
* Pakkuja peab olema valmis pakkuma asendusistutuseks taimi kuni 5% üldkogusest.

**3. Nõuded pakkujale**

3.1. Pakkujal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlga tema asukohariigi õigusaktide kohaselt. *Hankija kontrollib nimetatud nõude täitmist iseseisvalt avalike registrite alusel ja kõrvaldab pakkuja kellel nimetatud asjaolu esineb.*

3.2. Hankijal on õigus kontrollida Pakkuja maksekuulekust tööjõumaksude maksmise osas viimase kolme aasta lõikes. *Hankija kontrollib nimetatud nõude täitmist iseseisvalt avalike registrite alusel ja kõrvaldab pakkuja kelle maksekuulekuses esineb olulisi puudujääke..*

3.3. Pakkuja peab olema kantud taimetegevuse registrisse ning omama taimepassi väljaandmise tegevusluba.

*Pakkuja registreeritust ja tegevusloa olemasolu kontrollib hankija avalikust Põllumajandus- ja Toiduameti taimetervise registrist.*

3.4. Pakkujal peab olema ette näidata sarnaste avalikule sektorile osutatud tööde kogemus (suve- või püsilillede tarne ja nende istutus- või hooldusteenus) peatöövõtu korras. Viimase kolme aasta jooksul avalikule sektorile osutatud sarnaste teenuste maksumus peab olema vähemalt 50 000 eurot (koos käibemaksuga).

*Pakkujal on vajalik on esitada* *andmed viimase kolme aasta jooksul edukalt teostatud tööde ja nende tellijate kohta.*

**4. Nõuded pakkumusele**

4.1. Pakkumus tuleb esitada vormi maksumuse tabeli sisu kohaselt digitaalselt allkirjastatuna.

4.2. Lisada andmed viimase kolme aasta jooksul edukalt teostatud tööde ja nende tellijate kohta.

4.2. Pakkumus peab olema jõus vähemalt 1 kuu.

**5. Pakkumuse esitamine ja tähtajad**

5.1. Pakkumus tuleb esitada e-posti aadressil vallavalitsus@tapa.ee.

5.2. Pakkumuse esitamise tähtaeg on **17.jaanuar 2024 kell 10:00.**

**6. Info ja teabevahetus**

6.1. Täiendavat informatsiooni ja selgitusi saab esitades kirjalikult küsimuse e-posti aadressil lembit.saart@tapa.ee.

6.2. Küsimustele vastamine toimub kolme tööpäeva jooksul. Juhul kui küsimuse või selgitustaotluse laekumise ja pakkumuse esitamise tähtaja vahele ei jää vähemalt ühte tööpäeva, ei ole hankija kohustatud vastama ja selgitusi andma.

**7. Hanke menetlemine**

7.1. Hankija kontrollib ja hindab pakkumuse vastavust käesoleva hanketeate punktis 4 toodud tingimustele.

7.2. Hankija kontrollib pakkuja vastavust käesoleva hanketeate punktis 3 kirjeldatud kriteeriumitele.

7.3. Hankija tunnistab edukaks pakkumise, millega on võimalik teostada tööd kvaliteetselt.

7.4. Hankijal on õigus pidada pakkujatega läbirääkimisi eesmärgiga tagada hankija eesmärkide täitmine, st kindlustada nõuetekohane töö hankijale vastuvõetava hinna eest ja eelarvest tulenevate võimaluste piirides.

7.5. Hanke tulemuste kinnitamine toimub vallavalitsuse korraldusega. Korraldus edastatakse pakkujatele kolme tööpäeva jooksul e-postiga.

**8. Lepingu tingimused**

8.1. Tellija ei tasu ettemaksu.

8.2. Tasumine toimub kahes osas: pärast esimest ja teist istutust.

8.3. Töö võetakse vastu üleandmise-vastuvõtmisaktiga. Tellija annab kirjalikult oma aktsepti või esitab pretensiooni juhul, kui taimed ei vasta esitatud nõuetele.

8.4. Aktsepteeritud akti alusel koostatud arve tasub tellija 14 päeva jooksul arvates arve esitamisest.

**9. Lisad**

Lisa 1 Maksumuse tabel, Tapa valla kevad- ja suvelilled 2024

Lisa 2. Kevad- ja suvelillede kogused Tapa, Tamsalu 2024